
Betegtájékoztató: információk a beteg számára
Pimafucin 100 mg hüvelykúp
natamicin
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4.pont.
A betegtájékoztató tartalma:

1. Milyen típusú gyógyszer a Pimafucin 100 mg hüvelykúp (a továbbiakban Pimafucin hüvelykúp) és milyen betegségek esetén alkalmazható?

2. Tudnivalók a Pimafucin hüvelykúp alkalmazása előtt

3.
Hogyan kell alkalmazni a Pimafucin hüvelykúpot?

4.
Lehetséges mellékhatások

5.
Hogyan kell a Pimafucin hüvelykúpot tárolni?

6.
A csomagolás tartalma és egyéb információk
1.
Milyen típusú gyógyszer a Pimafucin hüvelykúp és milyen betegségek esetén alkalmazható?
A natamicin széles spektrumú antibiotikum, mely gombaölő hatással rendelkezik az élesztőgombákkal szemben, így a nemi szerv egyik leggyakoribb fertőzését okozó Candida albicans gombával szemben is hatásos.

A hüvelykúp a test hőmérsékletén elolvad és habos krémmé alakul, mely képes a hüvely teljes területét befedni – így a hüvely hátsó, nehezen elérhető részén is csökkenti a gyulladást és a fájdalmas, viszkető érzést.
2.
Tudnivalók a Pimafucin hüvelykúp alkalmazása előtt
Ne alkalmazza a Pimafucin hüvelykúpot
· ha allergiás a natamicin-re vagy a gyógyszer (6. pontban felsorolt) egyéb összetevőjére.
· ha Ön menstruál, a kezelést a menstruáció ideje alatt nem szabad sem elkezdeni, sem folytatni.
Egyéb gyógyszerek és a Pimafucin hüvelykúp
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. 
Ez ideig nem ismeretes kölcsönhatás más gyógyszerekkel.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
Mivel a natamicin nem szívódik fel a bőrről és a nyálkahártyáról, terhesség során és a szoptatás ideje alatt is alkalmazható.
A készítmény hatásai a gépjárművezetéshez ésa gépek kezeléséhez szükséges képességekre

A Pimafucin hüvelykúp alkalmazása nem befolyásolja a gépjárművezetéshez és a gépek kezeléséhez szükséges képességeket.
A Pimafucin hüvelykúp cetil-alkoholt tartalmaz
A cetil-alkohol helyi bőrreakciókat okozhat (pl.: kontakt dermatitisz).

3.
Hogyan kell alkalmazni a Pimafucin hüvelykúpot?
A gyógyszert mindig a kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
Az alábbiakban megadott adagolást pontosan be kell tartani, hacsak az orvos másképp nem rendeli:

Naponta 1 hüvelykúp, 3-6 napon át.

Este elalvás előtt – fekvő helyzetben – 1 hüvelykúpot kell a hüvelybe felhelyezni, a lehető legmélyebbre.
A terápiát vagy jóval a menstruáció várható kezdete előtt, vagy közvetlenül a menstruációt követően kell elkezdeni.

A szexuális együttlétet a Pimafucin hüvelykúp alkalmazásának időszakában célszerű kerülni.
A kezelés alatt nem javasolt diagfragma, pesszárium, illetve gumióvszer használata, mivel a Pimafucin hüvelykúp csökkentheti ezek fogamzásgátló hatását.
Ha az előírtnál több Pimafucin hüvelykúpot alkalmazott

Elhúzódó túladagolás esetén sem a bőrön, sem a nyálkahártyán nem észlelhető allergiás reakció.

Amennyiben a hüvelykúpokat véletlenül elfogyasztják, akár a doboz egész tartalmát is, nem várható toxikus hatás, mivel a bélrendszerből a hatóanyag nem szívódik fel.

Ha elfelejtette alkalmazni a Pimafucin hüvelykúpot

Ne alkalmazzon kétszeres adagot a kihagyott adag pótlására.
Ha idő előtt abbahagyja a Pimafucin hüvelykúp alkalmazását

Akkor is az előírt kezelés végéig alkalmazza a Pimafucin hüvelykúpot, ha már közben jobban érzi magát. Ne hagyja abba idő előtt a gyógyszer alkalmazását, mert a fertőzés továbbra is fennmarad.
Ha bármilyen további kérdése van a készítmény alkalmazásával kapcsolatban, kérdezze meg kezelőorvosát vagy gyógyszerészét. 

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A natamicint a bőr és a nyálkahártya jól tűri, még gyulladásos állapotában is. Allergiát nem okoz.

Nagyon ritka mellékhatás (10 000 betegből legfeljebb egy beteget érinthet): 

· túlérzékenység a cetil-alkoholra.
Egyes esetekben a külső nemi szerven enyhe, égő érzés fordulhat elő a Pimafucin hüvelykúp alkalmazását követően.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Pimafucin hüvelykúpot tárolni?
Legfeljebb 25°C-on tárolandó.

A gyógyszer gyermekektől elzárva tartandó!

A dobozon feltüntetett lejárati idő (EXP:) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz a Pimafucin hüvelykúp?
· A készítmény hatóanyaga: natamicin (100 mg natamicin hüvelykúponként).
· Egyéb összetevők: adipinsav, nátrium-hidrogén-karbonát, poliszorbát 80, szorbitán-trioleát, cetil‑alkohol, szilárd zsír.
Milyen a Pimafucin hüvelykúp külleme és mit tartalmaz a csomagolás?
Fakó, vagy halványsárga színű, torpedó alakú, jellegzetes szagú hüvelykúp.

3 db hüvelykúp alumínium buborékcsomagolásban és dobozban.

A forgalomba hozatali engedély jogosultja 

